Abanye Bancoma Isinqumo Sokwengezelela iLockdown, Abanye Besithi Kabasenelisi Ukondla Izimuli
Ugatsha lwezempilakahle luthi izolo kulabantu abalitshumi, 10, ababulewe yi covid 19 kuthi abangamatshumi amahlanu, 50 babanjwa igcikwane leli. Idolobho le Harare yilo elikhokhelayo ngabahlanu ababhubhileyo.
WASHINGTON D.C — Ukwengezelelwa kwamalanga okuvalwa kwelizwe phansi kwemigoqo yokwenqabela ukumemetheka kwegcikwane le coronavirus kungconywa ngabanye kodwa abanye njalo bakusole. UMongameli Emerson Mnangagwa ngoMvulo utshele isizwe ukuthi imigoqo le ebalisa icurfew esizaqala ngehola lesihlanu ekuseni kuze kuyefika ihola lasithoba minwe bili ntambama 8pm. Abantu abavunyelwa ukusuka kwelinye idolobho kumbe lapho abahlala khona besiya kwenye indawo. Lokhu kwenzakala inani labathelelwa igcikwane leli kumbe ukubulawa yicovid 19 selisehla. Ugatsha lwezempilakahle luthi izolo kulabantu abalitshumi, 10, ababulewe yi covid 19 kuthi abangamatshumi amahlanu, 50 babanjwa igcikwane leli. Idolobho le Harare yilo elikhokhelayo ngabahlanu ababhubhileyo. Abanye bathi ngabe uhulumende uyekethisa lezi zijeziso ukwenzala ukuthi abazisebenzayo benelise ukondla imuli zabo. Kodwa abanye ngabathi ukuvalwa kwelizwe kuzabangela ukuthi inanai lababulawa yileligcikwane lehla ngamandla. Sixoxe lesikhulumeli senhlanganiso yabezokholo lwesikhristu ephathisa abantu ngalesi sikhathi sobhubhane le covid 19 eye Zimbabwe Christian Alliance, umfundisi Useni Sibanda.